Montserrat (ostrov)

Montserrat je ostrov v Karibskom mori, objavený Krištofom Kolumbom, ktorý ho pomenoval podľa vápencovej hory a katalánskej národnej svätyne Montserrat. Montserrat je Zámorským územím Spojeného kráľovstva. Jeho hlavné mesto Plymouth muselo byť opustené pre katastrofálnu erupciu sopky Soufrière Hills 18. júla 1995.

Dejiny 
Prvými obyvateľmi ostrova bol karibský kmeň Aravakov ktorí nazývali ostrov Alliouagana čo v preklade znamená "krajina pichľavého kríka". V roku 1493 objavil ostrov Krištof Kolumbus ktorý ho deklaroval španielskym územím a ostrov pomenoval Santa Maria de Montserrat.
Mnoho z prvých európskych osadníkov na ostrove boli odsunutí írski sluhovia ktorí boli do Nového sveta presťahovaní proti svojej vôli podobne ako aj africkí otroci po tom čo sa Montserrat stal v roku 1632 britským územím. Základ hospodárstva ostrova tvorili cukrové a bavlníkové plantáže a rum. V roku 1782 sa nakrátko podarilo obsadiť ostrov Francúzsku ale na základe Parížskej zmluvy ktorá ukončila americkú vojnu za nezávislosť sa ostrov stal opäť britským územím. V roku 1834 ostrov zrušil otroctvo. Medzi rokmi 1871 a 1958 bol Montserrat súčasťou Britských záveterných ostrovov a medzi rokmi 1958 až 1962 súčasťou Západoindickej federácie.

Výbuch sopky Soufrière Hills 
Sopka Soufrière Hills tvorí pokrýva južnú polovicu ostrova. Po 350 rokoch pokoja sa v roku 1995 vrátila do života a začala vytvárať novú lávovú kupolu. Erupcia sa striedala medzi menej alebo viac intenzívnymi fázami vrátane rýchleho rastu kupoly s pridruženými silnými vulkanickými explóziami a veľkými pyroklastickými tokmi. Erupcia, najmä účinky pyroklastických tokov a močiarov spôsobených silnými dažďami, zničila veľkú časť ostrova vrátane hlavného mesta Plymouth a obyvateľstvo sa pomocou vlády Spojeného kráľovstva presťahovalo do severnej časti ostrova. Na ostrove je vybudovaná jedna z najmodenejších vulkanických pozorovateľní na svete. Vďaka nej je sopka jednou z najlepšie sledovaných aktívnych sopiek na svete.

Kultúra 
Na ostrove sa od 17. marca 1768 slávi Deň svätého Patrika kedy bolo potlačené povstanie otrokov. Írsky vplyv je veľmi zreteľný aj v tradičnej hudbe Montserratu, najmä pri bubnovaní a hraní s doprovodnými štandardnými karibskými rytmami, ktoré sú typické pre Západoindické ostrovy. Hudba Montserratu obsahuje niekoľko afrických vplyvov, ako sú napríklad hudobné nástroje shak-shak vyrobené z fľaškovca obyčajného.

Referencie

Iné projekty 

Karibské ostrovy
Ostrovy Severnej Ameriky
Ostrovy Spojeného kráľovstva
Zámorské územia Spojeného kráľovstva